E-riigi Akadeemia avaldas koostöös IDEMIA France S.A.Siga venekeelse e-valitsemise käsiraamatu “Э-Эстония. Э-управление на практике “. E-valitsemise käsiraamat on täiendatud tõlge raamatust “e-Estonia. e-Governance in Practice”, mis ilmus 2017. aastal.
#000000
Raamat kirjeldab Eesti digitaalse ühiskonna põhiaspekte ja selgitab, kuidas tehnoloogiad, õigusaktid, kodanike ja erasektori kaasamine toetavad e-riigi loomist ja arendamist. Väljaande koostasid E-riigi Akadeemia eksperdid koostöös Eesti küberjulgeoleku ning digitaalse identiteedi ekspertide ja praktikutega.
#000001
E-riigi Akadeemia tegevdirektor Arvo Ott tõi välja, et raamat “Э-Эстония. Э-управление на практике ” on kasulik materjal kõigile avaliku sektori juhtidele, kes soovivad panna infotehnoloogia oma riiki teenima. “Tegime seda Eestis ning selle raamatu abil saab seda teha kõikjal maailmas,” ütles Arvo Ott.
#000002
IDEMIA Euroopa asepresidendi Isabelle Lauzoni sõnul on IDEMIA-l hea meel aidata kaasa e-valitsuse arengule ja teadlikkusele kogu maailmas. “Nüüd saavad vene keelt kõnelevad e-riigi entusiastid praktilisi juhiseid digitaalseteks ümberkorraldusteks oma riigis,” ütles Isabelle Lauzon.
#000003
IDEMIA pakub usaldusväärseid digitaalseid identiteete eesmärgiga anda kodanikele ja tarbijatele võimalus suhelda, maksta, reisida ja hääletada internetikeskkonnas. IDEMIA on välja andnud enam kui 3 miljardit isikut tõendavat dokumenti. IDEMIA on valitud Eesti valitsuse uue põlvkonna ID-kaardi tarnijaks.
#000005